Henrietta Ósk Gunnarsdóttir sálfræðingur , sinnir greiningu og meðferð á sálrænum vanda hjá fullorðnum . Hún sinnir m.a. meðferð við félagskvíða og almennri kvíðaröskun , þunglyndi , lágu sjálfsmati og áfallavinnu . Einnig sinnir hún ungmennum sem hafa sýnt af sér óviðeigandi kynhegðun og einstaklingum sem upplifa óþægilegar og óæskilegar kynferðislegar hugsanir . Hugræn atferlismeðferð Henrietta Ósk beitir gagnreyndum aðferðum við greiningu og meðferð og styðst fyrst og fremst við hugræna atferlismeðferð ( HAM ) . Hún nýtir gagnreynd mælitæki til að mæla árangur meðferðar . Sækir hún reglulega handleiðslu og nýtur ráðgjafar frá sérfræðingum og samstarfsfólki sem starfar á mismunandi sviðum geðheilbrigðisþjónustu . Henrietta Ósk lauk BA prófi í sálfræði frá Háskólanum á Akureyri 2014 og fór í framhaldinu í nám í félags - og afbrotafræði við Háskóla Íslands og lauk þaðan MA gráðu í febrúar 2017 . Útskrifaðist hún með Msc gráðu í klínískri sálfræði vorið 2019 frá Háskólanum í Reykjavík og fékk starfsleyfi sama ár . Í náminu hlaut hún fjölbreytta klíníska reynslu undir handleiðslu reyndra sálfræðinga , annars vegar á Domus Mentis geðheilsustöð og var þar undir handleiðslu Þóru Sigfríðar Einarsdóttur og hinsvegar Sálfræðihúsinu undir handleiðslu Önnu Kristínar Newton , þar sem hún var heilan vetur . Hún hefur því öðlast þó nokkra þjálfun og reynslu af notkun hugrænnar atferlismeðferðar . Hún hefur einnig sótt ýmis námskeið , vinnustofur og fengið tækifæri til að sitja málstofur framúrskarandi fræðimanna um greiningu og meðferð sálræns vanda . Henrietta Ósk hefur sömuleiðis lokið bóklegum hluta náms sem veitir sérfræðivottun í atferlisgreiningu ( Board Certified Behaviour Analyst Examination ) . Henrietta Ósk starfar einnig sem sálfræðingur hjá Fangelsismálastofnun ríkinsins og er í sérhæfðu teymi á vegum Barnaverndarstofu sem sinnir sálfræðiþjónustu vegna óviðeigandi kynhegðunar barna . Ráðgjafi foreldra barna sem orðið hafa fyrir kynferðislegu ofbeldi Henrietta Ósk starfar með samtökunum Blátt áfram , sem ráðgjafi í hópi foreldra og fjölskyldna barna sem orðið hafa fyrir kynferðislegu ofbeldi .